CELEX: 62013CN0647
Language: lv
Date: 2013-12-06 00:00:00
Title: Lieta C-647/13: Lūgums sniegt prejudiciālu nolēmumu, ko 2013. gada 6. decembrī iesniedza cour du travail de Bruxelles (Beļgija) — Office national de l'emploi/Marie-Rose Melchior

1.3.2014   
            
            
               LV
            
            
               Eiropas Savienības Oficiālais Vēstnesis
            
            
               C 61/5
            
         Lūgums sniegt prejudiciālu nolēmumu, ko 2013. gada 6. decembrī iesniedza cour du travail de Bruxelles (Beļgija) — Office national de l'emploi/Marie-Rose Melchior
   
   (Lieta C-647/13)
   2014/C 61/07
   Tiesvedības valoda — franču
   
      Iesniedzējtiesa
   
   
      Cour du travail de Bruxelles [Briseles Apelācijas darba lietu tiesa]
   
      Pamatlietas puses
   
   
      Prasītājs: Office national de l'emploi [Nodarbinātības valsts birojs]
   
      Atbildētāja: Marie-Rose Melchior
   
   
      Prejudiciālie jautājumi:
   
   Vai lojālas sadarbības princips un LES 4. panta 3. punkts, no vienas puses, un Eiropas Pamattiesību hartas 34. panta 1. punkts, no otras puses, ir pretrunā tam, ka tiesību uz pabalstu bezdarba gadījumā atzīšanai, dalībvalsts atsakās:
   
               —
            
            
               ņemt vērā nodarbinātības periodus līgumdarbinieka statusā Eiropas Savienības iestādes, kura atrodas šajā dalībvalstī, dienestā, it īpaši, ja gan pirms, gan pēc nodarbinātības periodiem līgumdarbinieka statusā pabalsti ir piešķirti kā darba ņēmējam saskaņā ar minētās dalībvalsts tiesību aktiem;
            
         
               —
            
            
               pielīdzināt bezdarba dienas, par kurām maksāts pabalsts, saistībā ar Eiropas Kopienu pārējo darbinieku nodarbināšanas kārtību, darba dienām, lai gan attiecībā uz bezdarba dienām, par kurām maksāts pabalsts, minētās dalībvalsts tiesību aktos ir atzīta šāda pielīdzināšana?